als_Latn dik_Latn sag_Latn
Pas përfundimit të ndeshjes Skënderbeu-Tirana tifozët e Tiranës do të shkojnë për të protestuar përpara banesës së Presidentit të klubit Refik Halili, te rruga e Dibrës, tek Selvia, këto informacione ka marrë paraprakisht Policia e Tiranës.
Ende në “Elbasan Arena” po luhet takimi mes Skënderbeu-Tirana për finalen e Kupës, gjatë minutave të rregullta ndeshja është mbyllur në barazim dhe ka kaluar në minutat shtesë.
Po ashtu më herët tifozët bardheblu kanë kërkuar dorëheqjen e Halilit brenda 48 orësh. Për këtë arsye policia e Tiranës dhe forcat Shqiponja kanë shkuar pranë rrugës së Dibrës për të shmangur incidentet. Tifozët pritet të protestojnë dhe para Bashkisë. /opinion.al
als_Latn als_Latn als_Latn